WHAUP บวก 3% คาดกำไรไตรมาส 3/61 พุ่ง 622 ลบ. โบรกฯเชียร์ ”ซื้อ” ชูเป้า 7 บาท
WHAUP บวก 3% คาดกำไรไตรมาส 3/61 พุ่ง 622 ลบ. โบรกฯเชียร์ ”ซื้อ” ชูเป้า 7 บาท โดยล่าสุด ณ เวลา 15.02 น. อยู่ที่ 6.05 บาท บวก 0.20 บาท หรือ 3.42% สูงสุดที่ 6.10 บาท ต่ำสุดที่ 5.90 บาท ด้วยมูลค่าซื้อขาย 33.87 ล้านบาท
31 ต.ค. 2561

ผู้สื่อข่าวรายงานว่า ราคาหุ้น บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP ล่าสุด ณ เวลา 15.02 น. อยู่ที่ 6.05 บาท บวก 0.20 บาท หรือ 3.42% สูงสุดที่ 6.10 บาท ต่ำสุดที่ 5.90 บาท ด้วยมูลค่าซื้อขาย 33.87 ล้านบาท

ด้าน บล. เคทีบี (ประเทศไทย) ระบุในบทวิเคราะห์ แนะนำ “ซื้อ” ราคาเหมาะสมที่ 7.00 บาท อิงวิธี Sum of the part แบ่งเป็น 2 ธุรกิจคือ ธุรกิจลงทุนในโรงไฟฟ้าอิง DCF ที่ Avg. WACC 6.0% และไม่มี Terminal growth และธุรกิจบริหารจัดการน้ำอิง DCF ที่ WACC 6.8% และ Terminal growth 3%
โดยราคาเหมาะสมเทียบเท่าค่าพีอีเรโช(PER) ปี 2561 ที่ 15 เท่า ซึ่งต่ำกว่าค่าเฉลี่ยอุตสาหกรรมที่ 21 เท่า จัดเป็นหุ้น Laggard พร้อมกับ Upside จากราคาเหมาะสมที่ 18% และ Dividend yield ราว 3% มองเป็นระดับ Expected return ที่น่าสนใจเมื่อเทียบกับลักษณะธุรกิจที่มีรายได้มั่นคง
โดยคาดกำไรสุทธิไตรมาส 3/61 อยู่ที่ 622 ล้านบาท (เพิ่มขึ้น 110% จากไตรมาสก่อน, 9% จากช่วงเดียวกันของปีที่แล้ว) แต่หากตัดรายการพิเศษจาก Fx gain คาดกำไรปกติอยู่ที่ 472 ล้านบาท ลดลง 23% จากไตรมาสก่อน จากธุรกิจโรงไฟฟ้าผ่านช่วง Peak ของปี แต่ เพิ่มขึ้น 5% จากช่วงเดียวกันของปีที่แล้ว จากกำลังการผลิตที่เพิ่มขึ้น
อย่างไรก็ตาม หากตัดกำไรพิเศษจากอัตราแลกเปลี่ยนในส่วนแบ่งรายได้จากธุรกิจโรงไฟฟ้าออกราว 150 ล้านบาทหลังค่าเงินบาทแข็งค่าในไตรมาส 3/61 ราว 2% ส่งผลให้กำไรปกติประเมินที่ 472 ล้านบาท ลดลง 23% จากไตรมาสก่อน เนื่องจาก Key contribution หลักจากธุรกิจลงทุนในโรงไฟฟ้าไม่มีกำลังการผลิตเพิ่มเติมและผ่านช่วง High season ในไตรมาสสองไปแล้ว แต่เติบโตได้ เพิ่มขึ้น 5% จากช่วงเดียวกันของปีที่แล้ว จากกำลังการผลิตรวมราว 510MW เพิ่มขึ้นเมื่อเทียบกับช่วงเดียวกันของปีก่อนที่ 447MW
ทั้งนี้ยังคงประมาณการกำไรปกติปี 2561 ที่ 1.8 พันล้านบาท (เพิ่มขึ้น 26% จากช่วงเดียวกันของปีก่อน ) แม้ประมาณการ 9 เดือนแรกปี 61 คิดเป็น 85% ของประมาณการทั้งปี แต่ไตรมาส 4/61 เป็นช่วง Low season ของธุรกิจโรงไฟฟ้า และธุรกิจบริหารจัดการน้ำยังไม่สร้าง Earning impact อย่างมีนัยสำคัญ ทำให้กำไรปกติในปี 2561 คาดยังอยู่ในกรอบที่ประมาณการ